উপরের আউটপুট একটু ভাল লক্ষ্য করুন- এখানে appserver কম্পিউটারে রুট পাসওয়ার্ডের মাধ্যমে লগইন করার জন্য প্রম্পট দেয়া হয়েছিল কারন আপনি নিজের কম্পিউটারেই রুট হিসেবে লগইন করা অবস্থায় ছিলেন। যদি ভিন্ন নামে উক্ত appserver কম্পিউটারে লগইন করার প্রয়োজন হয় তবে আপনাকে ssh –l username appserver কমান্ড ব্যবহার করতে হবে। একটি প্রতিষ্ঠানের নেটওয়ার্ক এ্যাডমিনিস্ট্রেটরগন সার্ভার নিয়ন্ত্রনের জন্য টেলনেট এবং এসএসএইচ(SSH) উভয়ই ব্যবহার করে থাকেন। সিসকো রাউটারের মত হার্ডওয়্যার নির্ভর নেটওয়ার্ক ডিভাইস সমূহ একইভাবে টেলনেট এবং SSH ইউটিলিটি ব্যবহার করে কানেক্ট হওয়া যায় এবং নিয়ন্ত্রন করা যায়। তবে বেশীরভাগ প্রতিষ্ঠান সে সমস্ত ইউটিলিটি ব্যবহার করে থাকে যেগুলি এ সমস্ত ডিভাইসগুলি সিম্পল নেটওয়ার্ক ম্যানেজমেন্ট টুল(SNMP) প্রটোকল এর মাধ্যমে মনিটর করে অথবা রিমোট মনিটরিং প্রটোকল এর সাহায্যে (RMON)। লিনাক্সের জন্য বেশ কয়েকটি ওপেন সোর্স SNMP এবং RMON প্যাকেজ পাওয়া যায়। এর যে কোন একটি আপনি ব্যবহার করতে পারেন।